Galimi atvejai, kai banko klientams skambina tariamas policijos pareigūnas, dažnai kalbantis rusų kalba, kuris informuoja apie įtartiną operaciją kliento banko sąskaitoje arba neva kliento vardu įformintą paskolą. Sukčiai tokiais atvejais gali veikti ne po vieną atsižvelgiant į pokalbio su klientu eigą pokalbyje gali sudalyvauti ir antras asmuo arba klientas gauna jau kitą skambutį iš sukčiaus, apsimetančio banko darbuotoju, kuris patvirtina prieš tai skambinusio asmens, kuris prisistatė policijos pareigūnu žodžius. Jei asmuo, kuriam skambinama sutinka kalbėti ir atlikti prašomus veiksmus, toliau sukčiai prašo atlikti veiksmus su „Smart ID“, „MobileSCAN“ arba pateikti prisijungimo prie interneto banko duomenis, taip pat gali prašyti pateikti mokėjimo kortelių duomenis.